बिजली कनेक्शन काटा, पीने को पानी नहीं
फतेहगढ़ साहिब | गांवचनार्थल में पावरकॉम ने बिल भरने के चलते ट्यूबवेल के कनेक्शन काट दिए। अब गांव वाले पीने के पानी को तरस रहे हैं। गांव के गुरसेवक सिंह, परमिंदर सिंह और अन्य ने कहा कि गांव को पानी सप्लाई करने वाले ट्यूबवेल का पावरकॉम ने कनेक्शन काट दिया है। अब उन्हें खेतों की मोटरों से पानी लाकर गुजारा करना पड़ रहा है, कहा कि वह पानी के पैसे लगातार जमा करवाते रहे हैं, अब आगे बिल नहीं भरा गया तो उसमें लोगों का क्या कसूर। जल सप्लाई विभाग के अधिकारियों को कई बार समस्या बताई पर कोई सुनवाई नहीं कर रहा। लोगों ने मांग की कि विभाग जल्द पानी की सप्लाई चालू करवाकर लोगों को राहत दे। दूसरी ओर वाटर सप्लाई विभाग के जेई हरजीत सिंह ने कहा कि बिल अदायगी के लिए सरकार को भेजे जा चुके हैं, जिन्हें जलद अदा कर पानी सप्लाई सामान्य कर दी जाएगी और लोगों को दिक्कत नहीं दी जाएगी।
पानी की सप्लाई होने के बाद रोष जाहिर करते गांव चनार्थल के लोग।
hin_Deva hin_Deva hin_Deva